12.1.2022
ET
Euroopa Liidu Teataja
C 15/53 Kolmapäev, 19. mai 2021
energiasüsteemilt nõudlusel põhinevale energiasüsteemile, mis võimaldab aktiivsetel tarbijatel vastata nõudlusele digitaalsete lahenduste abil täielikus kooskõlas isikuandmete kaitse üldmäärusega (25); kutsub komisjoni ja liikmesriike üles uurima võimalusi, kuidas veelgi stimuleerida nõudluspoolse paindlikkuse üleeuroopalise turu arengut, muu hulgas lõppkasutuse paindlikkuse ühiste standardite ning energiasüsteemi kuludele avalduva võimaliku kasu ja mõju hindamise kaudu; väljendab heameelt paindlike integreeritud energiasüsteemide üle, mille eesmärk on optimeerida kaugkütte- ja -jahutussektorit ning tõhusa ja paindliku suure tõhususega koostootmise kasutamist, mis aitab tasakaalustada elektrivõrku, taastuvate energiaallikate kulutõhusat kasutamist ja heitsoojuse integreerimist kohalikul/piirkondlikul tasandil; nõuab direktii­ vi (EL) 2019/944 ja selle tarbimiskaja sätete kiiret rakendamist;
34. rõhutab rolli, mida elektromobiilsus võib etendada energia- ja transpordisektori aruka integreerimise vormina paindlikkuse suurendamise kaudu; rõhutab, et transpordisektori elektrifitseerimine võib suurendada liidu strateegilist sõltumatust energia valdkonnas, vähendades vajadust imporditud fossiilkütuste järele; rõhutab V2G tehnoloogiate kasutamisega kaasnevaid salvestus- ja paindlikkusvõimalusi ning märgib, et selleks on vaja energiasüsteemide ja elektrisõidukite koostalitlusvõimet;
35. tuletab meelde, kui oluline on tegeleda küberturvalisuse riskidega energiasektoris, et tagada energiasüsteemide vastupanuvõime; rõhutab, et andmesideühendusega toodete, nagu kütteseadmed, elektrisõidukid ja nutiarvestid, suurenev arv võib suurendada elektrisüsteemi küberturvalisuse vastu suunatud rünnakute ohtu; nõuab tungivalt, et komisjon tegeleks nende riskidega kiiresti, kehtestades andmesideühendusega toodete kõrgetasemelise küberturvalisuse kaitse elektrienergia küberturvalisuse võrgueeskirja kontekstis;
36.
kinnitab, et taastuvenergiapõhisem, detsentraliseeritum ja integreeritum energiasüsteem nõuab energianõudluse paremat prognoosimist ning reaalajas toimuvat sobitamist erinevate energiakandjate tarne- ja salvestusviisidega; rõhutab sellega seoses statistiliste ja meteoroloogiliste andmete töötlemiseks vajaliku digiteerimise olulist rolli; kutsub komisjoni ja liikmesriike üles arendama välja digitaalse energiatehnoloogia siseturu, kaitstes tarbijate eraelu puutumatust ja isikuandmeid; julgustab liikmesriike võtma kasutusele nutivalmiduse näitaja, mis on välja töötatud hoonete energiatõhusust käsitleva direktiivi 2010/31/EL (26) osana, et kasutada ära nõudluspoolse paindlikkuse potentsiaali hoonete tasandil; rõhutab, et selleks on vaja ühtsemaid andmevahetuse standardeid; väljendab heameelt komisjoni kavatsuse üle võtta vastu energiasektori digitaliseerimise tegevuskava, et edendada ELi tehnoloogilist juhtpositsiooni ja võimaldada integreeritumat energiasüsteemi koos intelligentsete lahendustega kindlates sektorites (nutivõrgud, tõhusam ja ohutum transport, energiasääst hoonetes), koos parema rahastamisega ajavahemikuks 2021–2027;
37. kordab Euroopa Liidu Energeetikasektorit Reguleerivate Asutuste Koostöö Ameti määravat rolli energiasüsteemi integreerimisel ja ELi energiaalaste õigusaktide rakendamisel; kutsub komisjoni ja liikmesriike üles tagama, et ametile eraldataks oma ülesannete täitmiseks piisavalt vahendeid;
Energia kättesaadavuse ja taskukohasuse tagamine kõigile kodanikele ja ettevõtetele
38. tuletab meelde, et energiavaldkonnas on liidu tegevuse esimene eesmärk tagada turu tõrgeteta toimimine, pidades silmas vajadust säilitada ja parandada keskkonda; kutsub komisjoni üles võtma vajalikke meetmeid, et tagada energiaturgude toimimine, tagada energia siseturu õigustiku, sealhulgas puhta energia paketi täielik rakendamine, viia gaasi- ja kaugküttesektori tarbijaõigused kooskõlla elektritarbijate õigustega ning aidata neil anda oma panus majanduse süsinikuheite vähendamisse; rõhutab, kui tähtis on suunata kliente kõige energiasäästlikuma ja kulutõhusama süsinikuheite vähendamise viisi poole selliste hindade alusel, mis kajastavad nõuetekohaselt kõiki kasutatud energiakandja kulusid; väljendab heameelt algatuse üle vaadata läbi direktiiv 2003/96/EÜ ning muuta see vahendiks, millega maksupoliitika viiakse vastavusse 2030. ja 2050. aasta energia- ja kliimaeesmärkidega; kutsub komisjoni ja liikmesriike üles integreerima kõnealusesse direktiivi kliimaeesmärgid; rõhutab vajadust vaadata läbi direktiivi kohaldamisala ja eristada fossiilseid gaase,
(25) (26)
Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (ELT L 119, 4.5.2016, lk 1).
Euroopa Parlamendi ja nõukogu 19. mai 2010. aasta direktiiv 2010/31/EL, hoonete energiatõhususe kohta (ELT L 153, 18.6.2010, lk 13).